Euroopa Liidu Teataja L 158 , 14/06/2001 Lk 0004 - 0005



EMP Ühiskomitee otsus nr 26/2001, 30. märts 2001, millega muudetakse EMP lepingu I lisa (veterinaar- ja fütosanitaarküsimused) EMP ÜHISKOMITEE, võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi "leping", eelkõige selle artiklit 98 ning arvestades järgmist: (1) Lepingu I lisa muudeti EMP Ühiskomitee 17. detsembri 1999. aasta otsusega nr 189/1999. [1] (2) Lepingusse tuleb lisada komisjoni 12. oktoobri 1998. aasta määrus (EÜ) nr 2194/98, millega muudetakse määrust (EÜ) nr 2629/97 seoses veiste identifitseerimise ja registreerimise süsteemi raames kasutatavate kõrvamärkidega. [2] (3) Lepingusse tuleb lisada komisjoni 8. märtsi 1999. aasta määrus (EÜ) nr 509/1999 piisonitele (Bison bison spp.) kõrvamärkide kinnitamiseks sätestatud maksimaalse ajavahemiku pikendamise kohta. [3] (4) Lepingusse tuleb lisada komisjoni 12. veebruari 1999. aasta määrus (EÜ) nr 331/1999, millega muudetakse määrust (EÜ) nr 2629/97 seoses loomapasside kasutamisega veiste identifitseerimise ja registreerimise süsteemi raames. [4] (5) Lepingusse tuleb lisada komisjoni 28. juuli 1999. aasta määrus (EÜ) nr 1663/1999, millega muudetakse määrust (EÜ) nr 2629/97 seoses kõrvamärkide kasutamisega veiste identifitseerimise ja registreerimise süsteemi raames. [5] (6) Lepingusse tuleb lisada komisjoni 17. veebruari 1999. aasta määrus (EÜ) nr 2680/1999, millega kiidetakse heaks kultuuri- ja spordiüritusteks ettenähtud pullide identifitseerimise süsteem. [6] (7) Käesolevat otsust ei kohaldata Islandi ja Liechtensteini suhtes, ON VASTU VÕTNUD JÄRGMISE OTSUSE: Artikkel 1 Lepingu I lisa I peatüki osa 1.2 punkti 86 (komisjoni otsus 98/653/EÜ) järel lisatakse järgmised punktid: "86a. 399 R 0509: komisjoni 8. märtsi 1999. aasta määrus (EÜ) nr 509/1999 piisonitele (Bison bison spp.) kõrvamärkide kinnitamiseks sätestatud maksimaalse ajavahemiku pikendamise kohta (EÜT L 60, 9.3.1999, lk 53). 86b. 399 R 2680: komisjoni 17. veebruari 1999. aasta määrus (EÜ) nr 2680/1999, millega kiidetakse heaks kultuuri- ja spordiüritusteks ettenähtud pullide identifitseerimise süsteem (EÜT L 326, 18.12.1999, lk 16)." Artikkel 2 Lepingu I lisa I peatüki osa 1.2 punktile 71 (komisjoni määrus (EÜ) nr 2629/97) lisatakse järgmised taanded: "— 398 R 2194: komisjoni 12. oktoobri 1998. aasta määrus (EÜ) nr 2194/98 (EÜT L 276, 13.10.1998, lk 4), — 399 R 0331: komisjoni 12. veebruari 1999. aasta määrus (EÜ) nr 331/1999 (EÜT L 40, 13.2.1999, lk 27), — 399 R 1663: komisjoni 28. juuli 1999. aasta määrus (EÜ) nr 1663/1999 (EÜT L 197, 29.7.1999, lk 27)." Artikkel 3 Komisjoni määruste (EÜ) nr 2194/98, 331/1999, 509/1999, 1663/1999 ja 2680/1999 norrakeelsed tekstid, mis avaldatakse Euroopa Ühenduste Teataja EMP kaasandes, on autentsed. Artikkel 4 Käesolev otsus jõustub 31. märtsil 2001 tingimusel, et kõik lepingu artikli 103 lõikes 1 ettenähtud teated on EMP Ühiskomiteele esitatud. [7] Artikkel 5 Käesolev otsus avaldatakse Euroopa Ühenduste Teataja EMP osas ja EMP kaasandes. Brüssel, 30. märts 2001 EMP Ühiskomitee nimel eesistuja P. Westerlund [1] EÜT L 74, 15.3.2001, lk 24. [2] EÜT L 276, 13.10.1998, lk 4. [3] EÜT L 60, 9.3.1999, lk 53. [4] EÜT L 40, 13.2.1999, lk 27. [5] EÜT L 197, 29.7.1999, lk 27. [6] EÜT L 326, 18.2.1999, lk 16. [7] Põhiseadusest tulenevad nõuded puuduvad. --------------------------------------------------